open-index/open-wikipedia-markdown huggingface dataset:
Խրիստո Բոտև (մարզադաշտ, Բլագոևգրադ)

**«Խրիստո Բոտև»** (), մարզադաշտ Բուլղարիայի Բլագոևգրադի համայնքում, «Պիրին» ֆուտբոլային ակումբի տնային մարզադաշտն է։ Տեղակայված է Բլագոևգրադ քաղաքում։

2009 թվականին մարզադաշտում վերակառուցում է սկսել։ Վերանորոգման ժամանակ ծախսվել է ավելի քան 1,5 մլն € և ավարտվել է 2010 թվականին։

Մարզադաշտի տարողությունը կազմում է 7500 մարդ։ Կենտրոնական սեկտորը նախատեսված է 6000 մարդու համար, իսկ հյուրական սեկտորը՝ 1000 մարդու համար։ Կենտրոնական և հյուրական սեկտորների միջև տեղակայված է բուֆերային գոտին՝ 500 մարդ տարողությամբ։

## Պատմություն
«Խրիստո Բոտև» մարզադաշտը կառուցվել է 1934 թվականին, սկզբնապես այնտեղ գտնվել է միայն փայտե նստարաններով հենահարթակ։ 1973 թվականին մարզադաշտում առաջին անգամ անցկացվել են «Ա» խմբի խաղերը։ Ակումբը և տեղի համայնքի որոշեցին մեծացնել մարզադաշտը, որպեսզի ֆուտբոլ կարողանան գալ ավելի շատ երկրպագուներ։

1993 թվականի հունիսի 2-ին «Խրիստո Բոտև» մարզադաշտում անցկացվել է Բուլղարիայի գավաթի եզրափակիչը՝ ՑՍԿԱ և Բոտև ակումբների միջև։ Այդ հանդիպումը դարձել է Բլագոևգրադի ամենահաճախվողը։ Մարզադաշտում ներկա են գտնվել ավելի քան 18000 երկրպագու։ ՑՍԿԱ հաղթեց 1-0 հաշվով և գրավեց Բուլղարիայի գավաթը 15-րդ անգամ։

1994 թվականին այս մարզադաշտում առաջին անգամ անցակցվել են եվրագավաթի խաղերը։ «Պիրին»-ը հանդիպել է Լիխտենշտայնի Շան ակումբի հետ և առանց խնդիրների հաղթել է նրան։ Պիրին հաջորդ հակառակորդն էր հունական «Պանաթինաիկոս»-ը, որը բուլղարացիների ելույթների վրա վերջակետ է դրել։

2000-ականների սկզբին հարավային սեկտորը սկսել է փլուզվել։ Դրա հետ կապված երկրպագուների մուտքը այդ սեկտոր արգելվել է։ 2008 թվականին այն վերջնականապես քանդվել է։ 2000-ից 2001 թվականների միջև ընկած ժամանակահատվածում «Խրիստո Բոտև» մարզադաշտի փայտե նստարանների փոխարինվել են սպիտակ և կանաչ պլաստիկական նստարաններով։ 2008 թվականից հետո մարզադաշտի տարողությունը կազմել է 7000 մարդ, բայց հետո ստեղծվել է բուֆերային գոտին և տարողությունը մեծացել է մինչև 7500 մարդ։

2009 թվականի ամռանը Բլագոևգրադի համայնքը սկսել է մարզադաշտի վերկառուցումը՝ 1,5 մլն € արժողությամբ։ Նորոգումը իր մեջ ներառում էր խաղային ծածկույթի վերանորոգումը՝ ապահովելով ժամանակակից ցամաքեցման և ոռոգման համակարգերով, բացի դրանից փոփոխվել է տեղեկատվական ցուցատախտակը։ Վերակառուցումը ավարտվել է 2010 թվականի մարտին։

2012 թվականի սեպտեմբերին մարզադաշտում լավացել է լուսավորություն, որի հնարավորություն է տվել անցկացնել խաղերը ավելի ուշ ժամերին։

## Աղբյուրներ
* www.pirinfc.com 
* dariknews.bg
* www.novsport.com 
* www.regiona.bg

## Արտաքին հղումներ
* «Խրիստո Բոտև» մարզադաշտի պաշտոնական կայքէջ

Կատեգորիա:1934 թվականին կառուցված մարզադաշտեր
Կատեգորիա:Բուլղարիայի մարզադաշտեր
Կատեգորիա:Ֆուտբոլային մարզադաշտեր
Կատեգորիա:Ֆուտբոլը Բուլղարիայում
Run to You (երգ, Ուիթնի Հյուսթոն)

**«Run to You»**, Ուիթնի Հյուսթոնի երգը։ «The Bodyguard: Original Soundtrack Album» սաունդթրեք ալբոմի հինգերորդ սինգլն է։ Հայտնի է դարձել «Թիկնապահը» ֆիլմից։ Երգը գրվել է Ջադ Ֆրիդմենի և Ալան Ռիչի կողմից և որպես սինգլ թողարկվել 1993 թվականի հունիսին «Arista Records» լեյբլում։

1993 թվականին երգն առաջադրվել է Օսկարի՝ «Ֆիլմից լավագույն երգ» անվանակարգում։

## Ստեղծում
1990-ականների սկզբին երաժշտական «Arista Records» լեյբլի ներկայացուցիչները «Թիկնապահը» ֆիլմի տարբեր տեսարանների երգերի փնտրտուքով դիմեցին երգերի հեղինակներին և հեղինակային իրավունքի կրողներին։ Երգը պիտի կատարեր Ուիթնի Հյուսթոնը։ Ջադ Ֆրիդմանը և Ալան Ռիչը նպատակադրվեցին գրել համապատասխան երգ ֆիլմի համար։ Ռիչը, ոգեշնչվելով իր ամուսնալուծության հետ կապված անձնական ապրումներից, գրեց տեքստը և ցույց տվեց Ֆրիդմանին։ Վերջինս գրեց երաժշտության մեծ մասը։ Հեղինակները ձայնագրեցին երգի հասարակ դեմոտարբերակը և այն ուղարկեցին մրցույթի։ Երգին հավանության տվեցին Հյուսթոնը, Քլայվ Դեվիսը, ինչպես նաև «Թիկնապահը» ֆիլմի ստեղծողները։

## Դիրք շքերթներում

## Ծանոթագրություններ

Կատեգորիա:1993 սինգլներ
Կատեգորիա:Փոփ երգեր
Կատեգորիա:1993 երաժշտությունում
Կատեգորիա:Երգեր այբբենական կարգով
Կատեգորիա:1993 երգեր
Կատեգորիա:Ուիթնի Հյուսթոնի երգեր
Ալեքսանդր Պանով

**Ալեքսանդր Պանով**, (, ), խորհրդային, ռուս դիվանագետ, ճապոնագետ։ Քաղաքական գիտությունների դոկտոր, պրոֆեսոր։

## Կենսագրություն
Ավարտել է Մոսկվայի միջազգային հարաբերությունների պետական ինստիտուտը։ 1968 թվականից դիվանագիտական աշխատանքում է։ Պատմական գիտությունների թեկնածու է, քաղաքական գիտությունների դոկտոր։ Տիրապետում է անգլերենին և ճապոներենին։

* 1961-1962 թվականներին եղել է գծագրիչ։
* 1968 թվականին՝ ԽՍՀՄ ԱԳՆ Հեռավորարևելյան բաժնի ռեֆերենտ։
* 1968-1971 թվականներին՝ Ճապոնիայում ԽՍՀՄ դեսպանության կցորդ։
* 1971-1977 թվականներին՝ Մոսկվայի միջազգային հարաբերությունների պետական ինստիտուտի դասախոս, ավագ դասախոս։ 
* 1977-1981 թվականներին՝ երրորդ քարտուղար, Նյու Յորքում (ԱՄՆ) ՄԱԿ-ին առընթեր ԽՍՀՄ մշտական ներկայացուցչության երկրորդ քարտուղար։
* 1982-1983 թվականներին՝ ԽՍՀՄ ԱԳՆ հեռավորարևելյան երկրորդ դեպարտամենտի առաջին քարտուղար։
* 1983-1988 թվականներին՝ Ճապոնիայում ԽՍՀՄ դեսպանության խորհրդական։
* 1988-1991 թվականներին՝ ԽՍՀՄ ԱԳՆ Խաղաղօվկիանոսյան տարածաշրջանի և Հարավարևելյան Ասիայի վարչության պետ, բաժնի վարիչ։
* 1991-1992 թվականներին՝ Ռուսաստանի ԱԳՆ Խաղաղօվկիանոսյան տարածաշրջանի և Հարավարևելյան Ասիայի դեպարտամենտի տնօրեն։
* 1992 թվականի փետրվարի 10-ից 1993 թվականի նոյեմբերի 1-ը՝ Կորեայի Հանրապետությունում Ռուսաստանի Դաշնության արտակարգ և լիազոր դեսպան։
* 1993 թվականի դեկտեմբերի 30-ից 1996 թվականի հոկտեմբերի 15-ը՝ Ռուսաստանի արտաքին գործերի նախարարի տեղակալ։
* 1996 թվականի սեպտեմբերի 6-ից 2003 թվականի դեկտեմբերի 25-ը՝ Ճապոնիայում Ռուսաստանի Դաշնության արտակարգ և լիազոր դեսպան։
* 2004 թվականի ապրիլի 29-ից 2006 թվականի հունիսի 20-ը՝ Նորվեգիայում Ռուսաստանի Դաշնության արտակարգ և լիազոր դեսպան։
* 2006 թվականի հուլիսի 1-ից 2010 թվականի դեկտեմբերի 1-ը՝ Ռուսաստանի Դաշնության ԱԳՆ Դիվանագիտական ակադեմիայի ռեկտոր։

Ներկայումս աշխատում է ՌԳԱ ԱՄՆ և Կանադայի ինստիտուտի գլխավոր գիտաշխատող և համատեղության կարգով Մոսկվայի Միջազգային հարաբերությունների պետական ինստիտուտի պրոֆեսոր։

## Դիվանագիտական աստիճան
Արտակարգ և լիազոր դեսպան (1992 թվականի փետրվարի 10)։

## Ընտանիք
Ամուսնացած է, ունի դուստր։

## Պարգևներ և պատվավոր կոչումներ
* Պատվո շքանշան (1998)։ 
* «Աշխատանքային խիզախության համար» մեդալ (1986)։ 
* Ռուսաստանի Դաշնության դիվանագիտական ծառայության վաստակավոր աշխատող (2005 թվականի հունիսի 28)՝ *վետերանների սոցիալական աջակցության և երիտասարդության հայրենասիրական դաստիարակության ուղղությամբ երկարամյա ակտիվ հասարակական աշխատանքի համար*։ 
* Ռուսաստանի Անվտանգության խորհրդի «Միջազգային անվտանգության ամրապնդման գործում ունեցած վաստակի համար» մեդալ (2017)։

## Ծանոթագրություններ

## Արտաքին հղումներ
* Профиль на сайте Ассоциации японоведов
* Профиль на сайте Дипломатической академии МИД России
* Профиль на сайте МГИМО
* Биография на ''az-libr.ru''
* Интервью в журнале «Международные процессы»

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Կատեգորիա:Ռուսաստանի քաղաքագետներ
Կատեգորիա:Քաղաքական գիտությունների դոկտորներ
Կենտրոնական Ամերիկայի հրաբուխներ

thumb|right|449x449px|Կենտրոնական Ամերիկայի հրաբխուխերի քարտեզ։ Մեքսիկա / Գվատեմալա սահմանում. Տաջան, Գվատեմալայում ՝ Տաջումուլկո, Սանտա Մարիա, Չիկաբալ, Տոլիմոն, Ատիտլան, Վոլկան դե Ֆուեգո, Վոլկոն դե Ագուա, Պասայա, Չինգո, Էլ Սալվադորում `Ապանեկայի լեռնաշղթան, Չինչոնտեպեկ կամ Սան Վիսենտե, Չապարաստիկ կամ Սան Միգուել, Չինամեկա և Կոնչագուա, Նիկարագուայում `Կոսիգուինա, Տելիկա, Սերրո Նեգր, Մոմոտոմբո, Ապոյեկ-Չիլտեպե, Մոմբաչո և Կոնցեչին, Կոստա Ռիկայում. Օրոսո, Ռինկոն դե լա Վիժա, Միրավալես, Արենալ, Բարվա, թուրրիալբա և Իրազի, Պանամայում. Բարի և Լա Եղուադա:
**Կենտրոնական Ամերիկայի հրաբուխներ,** պատկանում են Կենտրոնական Ամերիկայի հրաբխային համակարգին, այլ կերպ անվանում են Կենտրոնական Ամերիկայի հրաբխային աղեղ *(CAVA)*։ Այդ համակարգը իրենից ներկայացնում է հրաբուխների շղթա, որը ձգվում է Խաղաղ օվկիանոսի ափով՝ հյուսիս-արևմուտքից մինչև հարավ-արևելք։ Այն անցնում է Գվատեմալայի, Սալվադորի, Հոնդուրասի, Նիկարագուայի, Կոստա-Ռիկայի տարածքով և վերջանում է Պանամայի հյուսիսում։ Հրաբխային աղեղի երկարությունը կազմում է 1500 կմ։

Այս հրաբխային համակարգը իր ժամանակակից կազմությունը ստացել է միոցենի վերջում, երբ Կարիբյան ավազանը առանձնացավ Խաղաղ օվկիանոսից։ Այդ համակարգում կան բազմաթիվ բավականին ակտիվ ստրատոհրաբուխներ, չնայած հանդիպում  են նաև վահանային հրաբուխներ։ Հաճախ տեղի են ունենում ժայթքումներ, որոնք ուղեկցվում են ավերիչ երկրաշարժերով։ Օրինակ, Սանտա Մարիա հրաբխի՝ 1902 թվականի ժայթքումը 6000 մարդու կյանք խլեց, իսկ պայթյունի ձայնը լսվել է 800 կմ հեռավորության վրա գտնվող Կոստա Ռիկայում։

## Ցանկ
### [[Գվատեմալա]]

### [[Սալվադոր]]

### [[Հոնդուրաս]]

### [[Նիկարագուա]]


### [[Կոստա Ռիկա]]

### [[Պանամա]]

## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* 
* 
* 

Կատեգորիա:Հրաբխագիտություն
Կատեգորիա:Կենտրոնական Ամերիկա
Կատեգորիա:Հրաբուխների ցանկեր
Անցյալը (ֆիլմ, 2013)

**«Անցյալը»** կամ **«Անցյալի գաղտնիքները»** (), ռեժիսոր Ասղար Ֆարհադիի կինոֆիլմը, որը բարձրացել է էկրաններ 2013 թվականին։

## Սյուժե
Իրանցի Ահմադը գալիս է Ֆրանսիա, որպեսզի ամուսնալուծվի իր կնոջից` Մարիից։ Նա ունի երկու դուստր մյուս ամուսնությունից։ Մարին հարաբերություններ ունի արաբ Սամիրի հետ, ում կինը գտնվում է կոմայի մեջ։ Մարիի դուստրը` Լյուսին հավանություն չի տալիս մոր ընտրությանը, հենց այդ պատճառով էլ չեն ստացվում նրանց հարաբերությունները։

## Դերերում
* Բերենիս Բեժո՝ Մարի
* Թահար Ռահիմ՝ Սամիր
*Ալի Մոսաֆա՝ Ահմադ
*Պոլին Բուռլե՝ Լյուսի
*Սաբրինա Ուազանի՝ Նաիմա
*Էլյես Ագյուի՝ Ֆուադ
*Ժաննա Ժեստեն՝ Լեա
*Բաբակ Քարիմի՝ Շահրիյար
*Վալերիա Կավալի՝ Վալերիա

## Կարծիքներ
Ֆիլմը բարձր է գնահատվել քննադատների կողմից։ Rotten Tomatoes կայքում 133 կարծիքների հիման վրա ունի 94 % ընդհանուր գնահատական 10-ից  8,2 միջին միավորով։ Metacritic կայքում ֆիլմն ունի 85-ից 100 ռեյտինգ` 42 կարծիքի հիման վրա։ Փիթեր Թրևերսը տվել է ֆիլմին  3,5 գնահատական 4-ից։ Նա նշել է, որ, թեպետ ֆիլմի սյուժեն հիշեցնում է օճառային օպերա, Ֆարհադիի վարպետությունն ու իմաստալից մարդասիրությունը դուրս են գալիս մելոդրամայի շրջանակներից և հաղթահարում մշակութային սահմանները։

## Պարգևներ և անվանակարգեր
* 2013՝ մրցանակ լավագույն կանացի դերի համար (Բերենիս Բեժո) և Անկախ մրցանակ Կաննի կինոփառատոնին։
* 2013՝ մասնակցություն Մյունխենի կինոփառատոնի մրցակցային ծրագրին։
* 2013՝ ԱՄՆ-ի կինոքննադատների Ազգային խորհրդի մրցանակ օտար լեզվով լավագույն ֆիլմի համար։
* 2013՝ «Սպուտնիկ» մրցանակի անվանակարգ լավագույն միջազգային ֆիլմի համար։
* 2014՝ «Ոսկե գլոբուս» մրցանակի անվանակարգ օտարալեզու լավագույն ֆիլմի համար։
* 2014՝ «Սեզար» մրցանակի 5 անվանակարգ` լավագույն ֆիլմ (Ալեքսանդր Մայե-Գյուի, Ասգար Ֆարհադի), լավագույն ռեժիսոր (Ասգար Ֆարհադի), լավագույն օրիգինալ սցենար (Ասգար Ֆարհադի), լավագույն դերասանուհի (Բերենիս Բեժո), լավագույն մոնտաժ (Ժյուլիետա Վելֆլինգ)։

## Ծանոթագրություններ

## Արտաքին հղումներ
* Официальный сайт
* 
*  

Կատեգորիա:2010-ականների ֆրանսիական ֆիլմեր
Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:StudioCanal ֆիլմեր
Կատեգորիա:Ասղար Ֆարհադիի ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական ֆիլմեր
Կատեգորիա:Իրանական դրամա ֆիլմեր
Կատեգորիա:Պարսկերեն ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր ընտանիքի մասին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:2010-ականների ֆրանսերեն ֆիլմեր
Կատեգորիա:2010-ականների պարսկերեն ֆիլմեր
Swatch

**«Swatch»** (*«Սվոչ»*) շվեյցարական ժամացույց, արտադրվում  է «Swatch Group» հոլդինգի կողմից։
thumb|250px|Flik Flak

## Պատմություն
thumb|left|150px
«Swatch Group» հոլդինգը հիմնադրվել է Նիկոլաս Հայեկի կողմից՝ 1983 թվականին։ Դրանից մեկ տարի առաջ գործարարը շվեյցարական մի քանի բանկից ձեռք է բերել Շվեյցարիայի երկու խոշոր՝ «ASUAG»  և  «SSIH»  ժամագործական ընկերության  (տնօրինում էին Omega, Tissot, Rado, Longines և այլ ժամացույցի ապրանքանիշերի) բաժնետոմսերի 51 տոկոսը։ Համարվում է, որ  «Swatch» ժամացույցը ստեղծվել է՝ որպես հակադրություն ասիական ժամագործական ընկերությունների թողարկած ժամացույցների, որոնք ժամագործական շուկան գրավել էին իրենց էժան ձեռքի կվարցային ժամացույցների արտադրանքով։ Ընկերության նպատակը սովորական ժամացույցների հայտնիության վերականգնումն էր, այդ նպատակով կիրառվում էին ժամանակակից սինթետիկ նյութեր, ինչպես նաև ժամացույց հավաքելու նորագույն տեխնոլոգիաներ։ Բացի այդ  մշակվեց դիզայն, ինչի արդյունքում  1983 թվականին արտադրված առաջին ժամացույցները շվեյցարական բարձր որակով և բավականին մատչելի գնով հանվեցին վաճառքի։

### Անվանում
Համարվում է, որ  «Swatch» ապրանքանիշի անվանումը առաջացել է «Swiss Watch» (*շվեյցարական ժամացույցներ*) բառակապակցությունից, սակայն Նիկոլաս Հայեկը հաստատել է, որ իրականում անվանումը ծագել է   «Second Watch» (*Վայրկյանի ժամացույցներ*), այսինքն ժամացույցներ՝ ամեն օրվա համար՝ որպես հասանելի արդուզարդի պարագա։
thumb|250px|«Swatch» ժամացույցների խանութ

## Սեփականատերեր և ղեկավարություն
Ընկերության բաժնետոմսերի ամենամեծ փաթեթը (41 %) պատկանում է Հայեկ ընտանիքին։

## «Swatch»-ը  ժամանակակից աշխարհում
«Swatch»-ը 1996, 2000 և 2004 թվականների ամառային օլիմպիական խաղերի պաշտոնական ժամաչափորդն է եղել։ Բացի այդ «Swatch» ընկերությունը մինչև 2010 թվականը հանդիսացել է լողափնյա վոլեյբոլի առաջնության հովանավորը։

## Ծանոթագրություններ

## Արտաքին հղումներ
* Официальный сайт Swatch 
* Официальный сайт Swatch Group 
* Swatch в Украине

Կատեգորիա:1983 հիմնադրված ընկերություններ
Կատեգորիա:Շվեյցարիայի ընկերություններ
Կատեգորիա:Ժամացույցներ
Վարվառա Բուտյագինա

**Վարվառա Ալեքսանդրովնա Բուտյագինա** (, ), ռուս խորհրդային բանաստեղծուհի և կինոսցենարիստ, սրբագրիչ։

## Կենսագրություն
Վարվառա Բուտյագինան ծնվել է Ելեցում երդվյալ հավատարմատար Ալեքսանդր Պավլովիչ Բուտյագինի և նրա կնոջ Վարվառա Մելիտովնայի ընտանիքում [2]: 1907 թվականին սովորել է Մոսկվայում, Ս. Արսենևայի կանանց գիմնազիայում, այնուհետև Մոսկվայի համալսարանի պատմաբանասիրական ֆակուլտետում և Բարձրագույն գեղարվեստագրականական ինստիտուտում (Բրյուսովի գրականության ինստիտուտ): Բանաստեղծություններ սկսելէ գրել 9 տարեկանից։ Ավելի ուշ մտել է «Նեոկլասիկների» գրական խմբակ։ Մասնակցել է Գրողների միության Համառուսաստանյան մրցույթին (7 դեկտեմբերի  1920 թվական) և «Մեր օրերի պոեզիան» գրական երեկոյին (29 նոյեմբերի 1925 թվական)։
Հրատարակել է բանաստեղծությունների երկու ժողովածու՝
* Հրանունկներ (Պետրոգրադ, 1921,  Անատոլի Լունաչարսկու նախաբանով)
* Առագաստներ (Մոսկվա, 1926)

Բանաստեղծությունները առանձնանում են քնարականությամբ, սիրային և առեղծվածային  ապրումներով, բնության նուրբ նկարագրություններով։  Առանձին դեպքերում նկատելի են Ալեքսանդր Բլոկի և Աննա Ախմատովայի ազդեցությունը։

1925 թվականին Վարվառա Բուտյագինան ամուսնանում է ճարտարապետ Վիկտոր Պետրովիչ Խոդատաևի հետ, անոսնությունից ունեցել է երկու որդի՝ Յուրին (ծնվ. 1928) և Կիրիլը (ծնվ.՝ 1932): 1920-ական թվականների վերջերից նա գործնականում դադարել է տպագրվել (վերջին բանաստեղծությունը հրատարակվել է 1932 թվականին), ինչի հետևանքով լուրեր տարածվեցին բանաստեղծուհու տիֆից մահանալու մասին։ Ինչպես պարզաբանում է բանաստեղծուհու որդին Կիրիլ Խոդատաևը, Վարվառա Ալեքսանդրովնան դադարել է հանդես գալ որպես բանաստեղծուհի, քանի որ «չի գրանցվել Պրոլետկուլտում նրա այսրոպեական պահանջների հրատապությամբ»։

Պոեզիայից հեռանալուց հետո Վարվառա Բուտյագինան երկար տարիներ աշխատել է «Սոյուզմուլտֆիլմ» ստուդիայում և  «Կոմսոմոլսկայա պրավդա» թերթում՝ որպես սրբագրիչ։

Մահացել է 1987 թվականին և թաղված է Մոսկվայի Դանիլովսկոե գերեզմատանը։

## Ծանոթագրություններ

## Աղբյուրներ
* Варвара Бутягина на сайте Поэзия Московского университета: от Ломоносова и до… 
* Биография Варвары Бутягиной в разделе Женская поэзия сайта Натальи Лайдинен
* Рецензия П. Ярового на сборник В. Бутягиной «Лютики»

Կատեգորիա:Խորհրդային բանաստեղծուհիներ
Կատեգորիա:Ռուս բանաստեղծուհիներ
Կատեգորիա:Դանիլովսկոե գերեզմատանը թաղվածներ
Կատեգորիա:Բանաստեղծներ այբբենական կարգով
Կատեգորիա:Ռուս գրողներ
Կատեգորիա:Գրողներ այբբենական կարգով
Աստիճան (այլ կիրառումներ)

**Աստիճան ** եզրը կարող է վերաբերալ՝
* Աստիճան - մաթեմատիկական գործողություն, գրվում է , որտեղ  թիվը հիմքն է իսկ -ը՝ աստիճանացույցը կամ ցուցիչը
* Աստիճան - ընդունված չափման միավոր հարթ անկյունների չափման համար
* Աստիճան - մարդու ոտքի համար հենարան ծառայող սարք՝ ուղղահայաց վեր բարձրանալու ժամանակ
* Աստիճան - հնչյունաշարի ամեն մի հնչյունը
*Աստիճան - բժշկական տերմին, որն արտացոլում է քաղցկեղային բջիջների տարբերակման աստիճանը
Եվրոպական գավաթ 1961–62

**Եվրոպական գավաթ 1961–62** Եվրոպական գավաթի յոթերորդ մրցաշրջանն էր, որում հաղթեց Բենֆիկան՝ եզրափակչում պարտության մատնելով Ռեալ Մադրիդին 5–3 հաշվով։ 
Եզրափակիչը կայացավ Ամստերդամի Օլիմպիական մարզադաշտում 1962 թվականի մայիսի 2-ին։

Այս մրցաշաարում առաջին անգամ մասնակցում էր Մալթայի չեմպիոն ակումբը։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1961-62 Եվրոպական գավաթ - արդյունքներ (արխիվ)
* Բոլոր գոլ խփողները 1961–62 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1962 ֆուտբոլում
Կատեգորիա:1961 ֆուտբոլում
Ներգծյալ շրջանագծի կենտրոն

alt=|մինի|268x268փքս|ABC սուրանկյուն եռանկյալ ներգծյալ շրջանագծի կենտրոնը։
**Բազմանկյան ներգծյալ շրջանագծի կենտրոն** կամ **ինցենտր**, եռանկյան նշանավոր կետերից մեկը, որը միանշանակ կախված է եռանկյունուց և անկախ է եռանկյան կողմերի և գագաթների դիտարկման հերթականությունից։ Ինցենտրը հանդիսանում է ցանկացած եռանկյան անկյունների կիսորդների հատման կետը։

Բազմանկյան ներգծյալ շրջանագծի կենտրոնը նշանակվում է լատիներեն I տառով, որը վերցված է անգլերեն «Incenter» բառից։ Եռանկյան կենտրոնների հանրագիտարանում ներգծյալ շրջանագծի կենտրոնը գրանցված է X(1)նշանի ներքո։

## Հատկություններ
Եթե բազմանկյան բոլոր կողմերը շոշափում են շրջանագիծը, ապա շրջանագիծը կոչվում է այդ բազմանկյան ներգծյալ շրջանագիծ։ Ներգծյալ շրջանագծի կենտրոնը պետք է հավասարահեռ լինի բազմանկյան կողմերից, այսինքն լինի կիսորդների հատման կետում։

* Կամայական \triangle ABC և O տառով նշանակենք նրա կիսորդների հատման կետը։ O կետից տանենք OK, OL և OM ուղղահայացները համապատասխանաբար, AB, BC և CA կողմերին։ Քանի որ O կետը հավասարապես է հեռացված \triangle ABC  կողմերից, ապա OK = OL = OM։ Ուստի O կենտրոնով և OK շառավիղով շրջանագիծն անցնում է K, L և M կետերով։ \triangle ABC կողմերը K, L, M կետերում շոշափում են այդ շրջանագիծը, քանի որ դրանք ուղղահայաց են OK, OL և OM շառավիղներին։ Ուրեմն O կենտրոնով և OK շառավիղով շրջանագիծը \triangle ABC-ին ներգծյալ է։

## Տես նաև
* Օրթոկենտրոն

## Ծանոթագրություններ

Կատեգորիա:Եռանկյան երկրաչափություն
Կատեգորիա:Շրջանագծեր
Լի Կան Ին

**Լի Կան Ին** (, ), հարավկորեացի պրոֆեսիոնալ ֆուտբոլիստ։ Ներկայումս հանդես է գալիս Վալենսիայի կազմում։ Խաղում է հարձակվողական կիսապաշտպանի և վինգերի դիրքում։

## Ակումբային կարիերա
### Վալենսիա
Լին Վալենսիայի ակադեմիայի սան է։ 2018 թվականի հուլիսի 21-ին նա երկարաձգեց պայմանագիրը ակումբի հետ մինչև 2022 թվականը։ Իր պրոֆեսիոնալ դեբյուտը նշեց 2018 թվականի հոկտեմբերի 30-ին՝ թիմի մեկնարկային կազմում խաղադաշտ դուրս գալով Իսպանիայի գավաթի Էբրոյի դեմ խաղում։ Առաջին հանդիպումը Լա Լիգայում անցկացրեց 2019 թվականի հունվարի 12-ին՝ փոխարինելով Դենիս Չերիշևին Ռեալ Վալյադոլիդի դեմ խաղում։ Հունվարի 30-ին Լին տեղափոխվեց Վալենսիայի հիմնական թիմ՝ ստանալով 16 համարի մարզաշապիկը։ Եվրոպական առաջնություններում իր դեբյուտը նշեց փետրվարի 21-ին՝ փոխարինելով Դանիել Վասին Եվրոպայի Լիգայի 1/16 եզրափակչի Սելտիկի դեմ խաղում։ Իր առաջին մրցաշրջանում Լին անցկացրեց 11 հանդիպում, իսկ Վալենսիան հաղթեց Իսպանիայի գավաթը՝ եզրափակչում 2-1 հաշվով պարտության մատնելով Բարսելոնային։

## Միջազգային կարիերա
Լին ներկայացրել է Հարավային Կորեան տարբեր տարիքային երիտասարդական հավաքականներում։ 2018 թվականին նա ընդգրկվեց Տուլոնի առաջնության խորհրդանշական հավաքականում։ 2019 թվականին Լին մասնակցեց աշխարհի Մ20 առաջնությանը՝ խաղադաշտ դուրս գալով իր թիմի բոլոր 7 հանդիպումներում և դառնալով 2 գոլի ու 4 գոլային փոխանցման հեղինակ։ Նա ճանաչվեց մրցաշարի լավագույն ֆուտբոլիստ, իսկ Հարավային Կորեան հասավ առաջնության եզրափակիչ, որտեղ 3-1 հաշվով պարտվեց Ուկրաինային։

Հարավային Կորեայի ազգային հավաքական Լին առաջին անգամ հրավիրվեց 2019 թվականի մարտին՝ Բոլիվիայի և Կոլումբիայի դեմ ընկերական խաղերի համար, սակայն այս հանդիպումներում խաղադաշտ դուրս չեկավ։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 19-ի դրությամբ*

## Նվաճումներ
### Ակումբային
**Վալենսիա**

* Իսպանիայի գավաթ. 2018–19

### Միջազգային
**Հարավային Կորեա Մ20**

* Ֆուտբոլի Մ20 առաջնություն. երկրորդ տեղ. 2019

### Անհատական
* Տուլոնի առաջնության խորհրդանշական հավաքական. 2018
* Ֆուտբոլի Մ20 առաջնության լավագույն ֆուտբոլիստ. 2019

## Ծանոթագրություններ

## Արտաքին հղումներ
* Լիի պաշտոնական Ինստագրամի էջը
* Լին transfermarkt-ում
* Լին soccerbase.com-ում
* Լին WhoScored.com կայքում
* Լին Վալենսիայի պաշտոնական կայքում 
* Լին ՈՒԵՖԱ-ի պաշտոնական կայքում

Կատեգորիա:Լա Լիգայի ֆուտբոլիստներ
Կատեգորիա:Հարավային Կորեայի հավաքականի ֆուտբոլիստներ
Կատեգորիա:Հարավկորեացի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Տղամարդկանց ֆուտբոլի պաշտպաններ
Քաջերի կյանքից

«**Քաջերի կյանքից**», Հովհաննես Թումանյանի պատմվածքներից։

## Պատմություն
Այս ստեղծագործության գրման տարեթիվն անհայտ է։

Առաջին անգամ տպագրվել է Թիֆլիսում՝ 1894 թվականին լույս տեսած «Հորիզոն» գրական հանդեսի առաջին գրքում (էջ 87-96), այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 25-34)։

Ինքնագիրը չի պահպանվել։

Պատմվածքը 1896 թվականի փետրվարի 26-ին գրաքննության է ներկայացվել առանձին գրքով հրատարակելու համար, սակայն երկու օր անց մերժվել է։

Հովհաննես Թումանյանի երկերի լիակատար ժողովածուի 5-րդ հատորում տպագրվել է «Հորիզոն» գրական հանդեսի առաջին գրքից։

## Ծանոթագրություններ

Կատեգորիա:Հովհաննես Թումանյանի պատմվածքներ
Նուրուդին Ֆարահ

**Նուրուդին Ֆարահ** (, ) սոմալեցի գրող, գրում է անգլերեն։

## Կենսագրություն
Առևտրականի որդի է, սովորել է Օգադենի շրջանի դպրոցներից մեկում։ Ավարտել է Փենջաբ նահանգի Չանդիգարխ քաղաքի  համալսարանի գրականության և փիլիսոփայության ֆակուլտետը։ Դասավանդել է Մոգադիշոյում։ Միջազգային համբավ նրան բերեց 1970 թվականին գրված «» վեպը։ Նա 1975-ից մինչև 1992 թվականները աքսորված է եղել (Քենիա, Եթովպիա, Գամբիա, Նիգերիա, ԱՄՆ), սակայն Սիադա Բարրեի ռեժիմի անկումից հետո վերադարնում է հայրենիք։

Հիմնականում գրում է ազգայնականություն, գաղութատիրություն, ֆեմինիզմ թեմաների շուրջ։

## Ստեղծագործություններ
* *Why Die So Soon?* (1965, պատմություն)
* *A Dagger in a Vacuum* (1965, դրամա)
* *From a Crooked Rib*/  (1970, վեպ)
* *A Naked Needle* (1976, վեպ)
* Variations on the Theme of An African Dictatorship (վեպի եռապատում)
***Sweet and Sour Milk* (1979)
** *Sardines* (1981)
** *Close Sesame* (1983)
* Blood in the Sun (վեպի եռապատում)
***Maps* (1986, դասվել է 20-րդ դարի աֆրիկյան հարյուր լավագույն գրքերի ցանկի մեջ)
***Gifts* (1993)
***Secrets* (1998)
* *Territories* (2000, վեպ)
* *Yesterday, Tomorrow: Voices from the Somali Diaspora* (2000,  էսսե)
* Նոր վեպի եռապատում
***Links* (2004)
** *Knots* (2007)
** *Crossbones* (2011)

## Ճանաչում
Ֆարահի վեպերը և էսսեները թարգմանված են աշխարհի տարբեր լեզուներով։

## Մրցանակներ
*Նուրուդին Ֆարահը* 1991 թվականին արժանացել է Կուրտ Տուխոլսկիի, իսկ 1998 թվականին՝ Նեյշտադյան միջազգային գրական մրցանակ մրցանակների։

2010 թվականին եղել է Բեռլինի կինոփառատոնի  ժյուրիի անդամ։

## Ծանոթագրություններ

## Գրականություն
* Ruggiero R. Lo specchio infranto: l’opera di Nuruddin Farah. Pasian di Prato: Campanotto, 1997
* Alden P., Tremaine L. Nuruddin Farah. New York: Twayne Publishers, 1999
* Emerging perspectives on Nuruddin Farah/ Derek Wright, ed. Trenton: Africa World Press, 2002

## Արտաքին հղումներ
* Nuruddin Farah (1945-)

Կատեգորիա:Գրողներ այբբենական կարգով
Կատեգորիա:Աֆրիկացի գրողներ
Կատեգորիա:Սոմալեցի գրողներ
Կատեգորիա:21-րդ դարի վիպասաններ
Կատեգորիա:20-րդ դարի վիպասաններ
Կատեգորիա:21-րդ դարի գրողներ
Կատեգորիա:20-րդ դարի տղամարդ գրողներ
Խրիստո Բոտև (մարզադաշտ, Վրացա)

**«Խրիստո Բոտև»** (), մարզադաշտ Բուլղարիայի Վրացայի համայնքում, «Բոտև» ֆուտբոլային ակումբի տնային մարզադաշտն է։ Տեղակայված է Վրացա քաղաքում։

## Պատմություն
Մարզադաշտը կառուցվել է հետպատերազմյան թվականներին, 1946-1948 թվականներին, և այն ժամանակ նրա տարողությունը կազմել է 21 հազար մարդ։ Նա տեսել է երկու վերանորոգում։ Առաջին վերանորոգումը անցկացվել է 2008 թվականին, որի արդյունքում դրվել են 3000 նսնատեղ երեք կենտրոնական սեկտորներում (գինը կազմել է 150 հազար եվրո)։ Երկրորդ վերանորոգում անցկացվել է 2009 թվականի հունիսին, որի արդյունքում վերանորոգվել է մարզադաշտի մուտքի դիմացում գտնվող Գ սեկտորը (գինը կազմել է 120 հազար եվրո)։ 2009 թվականի հոկտեմբերին մարզադաշտը թույլատվություն է Բուլղարիայի ֆուտբոլային միությունից, որը հնարավորություն է տալիս անցկացնել ազգային առաջնության խաղերը բոլոր մակարդակներում։

2001 թվականի դրությամբ՝ մարզադաշտում եղել են 6 հազար անհատական պլաստիկական նստատեղ։ 2011 թվականին սկսվել է երրորդ վերանորոգման պատրաստումը, պլանավորվում է վերաշինել կողմնային երկու սեկտորները և ավելացնել պլաստիկական նստատեղի քանակը մինչև 12 000։

## Ծանոթագրություններ

## Արտաքին հղումներ
* «Խրիստո Բոտև» մարզադաշտի պաշտոնական կայքէջ

Կատեգորիա:Բուլղարիայի մարզադաշտեր
Կատեգորիա:Ֆուտբոլային մարզադաշտեր
Կատեգորիա:Ֆուտբոլը Բուլղարիայում
Կատեգորիա:1948 թվականին կառուցված մարզադաշտեր
Եվրոպական գավաթ 1964–65

**Եվրոպական գավաթ 1964–65** Եվրոպական գավաթի տասներորդ մրցաշրջանն էր, որում հաղթեց Ինտերնացիոնալեն՝ եզրափակչում պարտության մատնելով Բենֆիկային  1–0 հաշվով։ 
Եզրափակիչը կայացավ Միլանի Սան Սիրո մարզադաշտում 1965 թվականի մայիսի 27-ին, խաղը դիտում էին 89000 հանդիսական։ Այս մրցաշրջանում երկրորդ անգամ անընդմեջ հաղթեց իտալական Ինտերնացիոնալեն, և երրորդ անգամ իտալական ակումբը։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1964-65 Եվրոպական գավաթ - արդյունքներ (արխիվ)
* Բոլոր գոլ խփողները 1964–65 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1964 ֆուտբոլում
Կատեգորիա:1965 ֆուտբոլում
Իգոր Բուբնով

**Իգոր Բուբնով** (, ), խորհրդային և ռուս դիվանագետ, Արտակարգ և լիազոր դեսպան։

## Կենսագրություն
1995 թվականին ավարտել է ԽՍՀՄ ԱԳՆ Մոսվայի միջազգային հարաբերությունների պետական ինստիտուտը։ 1955 թվականից զբաղվում է դիվանագիտական գործունեությամբ։
* 1955-1959 թվականներին՝ ԽՍՀՄ ԱԳՆ կենտրոնական ապարատի աշխատակից։
* 1959-1964 թվականներին՝ ԱՄՆ-ում ԽՍՀՄ դեսպանատան աշխատակից։
* 1964-1966 թվականներին՝ ԽՍՀՄ ԱԳՆ կենտրոնական ապարատի աշխատակից։
* 1966-1970 թվականներին՝ ԱՄՆ-ում ԽՍՀՄ դեսպանատան առաջին քարտուղար.
* 1970-1971 թվականներին՝ ԱՄՆ-ում ԽՍՀՄ դեսպանատան խորհրդական
* 1971-974 թվականներին՝ ԽՍՀՄ ԱԳՆ ԱՄՆ բաժնի սեկտորի վարիչ։
* 1974-1979 թվականներին՝ ԱՄՆ-ում ԽՍՀՄ դեսպանատան խորհրդական
* 1979-1982 թվականներին՝ ԽՍՀՄ ԱԳՆ Լատինական Ամերիկայի երկրների բաժնի վարիչի տեղակալ։
* 1982 թվականի հուլիսի 22-ից 1989 թվականի հունվարը՝ Սուրինամում ԽՍՀՄ արտակարգ և լիազոր դեսպան։
* 1989 թվականի հունվարի 27-ից 1992 թվականի դեկտեմբերի 31-ը՝ Կոլումբիայում ԽՍՀՄ (1991 թվականից ՌԴ) դեսպանատան արտակարգ և լիազոր դեսպան։

## Պարգևներ
* «Պատվո նշան» շքանշան (1971)
* «Աշխատանքային տարբերության համար» մեդալ (1966)

## Ծանոթագրություններ

## Գրականություն
* «Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1984—1986. — Т. 1, с. 159.
* И.Д. Бубнов «Встречи в Америке — Северной и Южной. Записки дипломата», «Российская политическая энциклопедия», 2007.

## Արտաքին հղումներ
* Ռուսաստանի ԱԳՆ հաղորդագրությունը Բուբնովի մահվան մասին

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Եվրոպական գավաթ 1965–66

**Եվրոպական գավաթ 1965–66** Եվրոպական գավաթի տասնըմեկերորդ մրցաշրջանն էր, որում հաղթեց Ռեալ Մադրիդը՝ եզրափակչում պարտության մատնելով Պարտիզանին 2–1 հաշվով։ 
Եզրափակիչը կայացավ Բրյուսելի Թագավոր Բոդուենի մարզադաշտում 1966 թվականի մայիսի 11-ին, խաղը դիտում էին 46 745 հանդիսական։ Այս մրցաշրջանում Մադրիդի Ռեալը դուրս թողեց մրցաշարից գործող չեմպիոն իտալական Ինտերնացիոնալեին կիսաեզրափակիչում։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1965-66 Եվրոպական գավաթ - արդյունքներ (արխիվ)
* Բոլոր գոլ խփողները 1965–66 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1966 ֆուտբոլում
Կատեգորիա:1965 ֆուտբոլում
Ալիբաբա Մամեդով

**Ալիբաբա Բալաահմեդ օղլի Մամեդով** (, ), Ադրբեջանական խանենդեն, կոմպոզիտոր, Ադրբեջանական ԽՍՀ ժողովրդական արտիստ (1989);

## Կենսագրություն
[մինի|250x250px|ձախից|Սախավաթ Բաբաև, Ալիբաբա Մամեդով, [Բահրամ Մանսուրով]]
Ալիբաբա Մամեդովը ծնվել է 1930 թվականի փետրվարի 5-ին, Բաքվի Մաշտագա գյուղում։ Ալիբաբա Մամեդովը երաժշտական կրթությունն է ստացել 1953-1958 թվականներին Ադրբեջանի պետական երաժշտական դպրոցում ՝ խանենդե Սեիդ Շուշինսկու դասարանում։

1945 թվականից նա հանդիսանում է Ադրբեջանի պետական ֆիլհարմոնիայի մենակատար։ 1978-1988 թվականներին եղել է «Ազհամերգի միության» մենակատար։ 1968 թվականին մաեստրո Նիյազիի նախաձեռնությամբ ստեղծեց «Համայուն» ժողովրդական անսամբլը՝ Ադրբեջանի պետական ֆիլհարմոնիայի կազմում։ Նա դեռ ղեկավարում է այս անսամբլը։ 1963 թվականին նա ընդունվել է Բաքվի երաժշտական ակադեմիա, որպես մուղամի ուսուցիչ։

Ալիբաբա Մամեդովի երգացանկում հատուկ տեղ են զբաղեցնում «Սեյգահ», «Արազբարի», «Կատար», «Ղարաբաղյան շիկաստե», «Շուռ» մուղամները և այլ մուղամները։

## Կոչումներ և Պարգևներ
* Ադրբեջանական ԽՍՀ վաստակավոր արտիստ (1963),
* Ադրբեջանական ԽՍՀ ժողովրդական արտիստ (1989),
* «Փառքի» շքանշան,
* «Պատվի» օրդեն,
* «Անկախության» օրդեն;

## Ծանոթագրություններ

## Արտաքին հղումներ
* Ալիբաբա Մամեդով
* Ալիբաբա Մամեդով
* Ալիբաբա Մամեդով
* «Շուռ» մուղամ

Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Ադրբեջանցի երգիչներ
Կատեգորիա:Ադրբեջանցի կոմպոզիտորներ
Կատեգորիա:Պատվո շքանշանի ասպետներ (Ռուսաստան)
Կալիտեյա

**Կալիտեյա** (), քաղաք Հունաստանում, Աթենքի հարավային արվարձանը։  Գտնվում է ծովի մակարդակից 25 մ բարձրության վրա, Եգեյան ծովի Սարոնիկոս ծովածոցի Փալիրոն ծովախորշի ափին, Աթենքյան հարթավայրում, Աթենքի կենտրոնից և Օմոնիասի հրապարակից 4 կմ հարավ-արևմուտք, «Էլեֆտերիոս Վենիզելոս» միջազգային օդանավակայանից 22 կմ հյուսիս-արևմուտք։ Միավորված համայնքի վարչական կենտրոնը մտնում է Ատտիկայի պերիֆերիայի կազմի մեջ գտնվող Հարավային Աթենքի ծայրամասային միավորում։ Ըստ 2011 թվականի մարդահամարի տվյալների՝ բնակչության թիվը կազմում է 100 641 մարդ, համարվում է աթենական ագլոմերացիայի ամենախիտ բնակեցված համայնքը։ Մակերեսը 4,749 կմ² է։ Խտությունը 21 192,04 մարդ/կմ² է։ 2014 թվականի տեղական ընտրությունների ժամանակ դիմարխ է ընտրվել Դիմիտրիոս Կարնավոսը ()։

Սինգրու պողոտայով արևելքում սահմանակցում է Նեոս-Կոզմոս շրջանի, Աթենքի համայնքների, Նոր Զմյուռնիայի և Պալեոն-Ֆալիրոնի հետ, իսկ արևմուտքից  աթենքյան մետրոպոլիտենի առաջին գծով և Իլիսոս գետով սահմանակցում է Մոսխատոն-Տավրոս համայնքին։ Քաղաքին սպասարկում է Աթենքյան «Կալիտեյա» մետրոպոլիտենի առաջին գիծը։
ձախից|մինի|Կալիտեյայում Տիրոջ Կերպարանափոխությունը եկեղեցին
Համայնքի զինանշանի վրա պատկերված է Թեսևսը՝ Էգևսի որդին, որը հին հունական դիցաբանության մեջ Կրետե ճանապարհորդելուց վերադառնալիս ափ է իջնում Կալիտեայում։ Հնագիտական գտածոները վկայում են մ.թ.ա. 4-րդ դարում Կալիտեյայի տարածքում գոյություն ունեցող մեծ գերեզմանատան մասին։ Փոքրասիական աղետից հետո Կալիտեյայում են բնակվել Փոքր Ասիայից եկած փախստականներ։

Կալիտեյայում է գտնվում Պանթեոնի համալսարանը և «Կալիտեա» ֆուտբոլային ակումբը, որը իր հարկի տակ մրցախաղերն անցկացնում է Կալիտեայի «Գրիգորիս Լամբրիկիս» մարզադաշտում։

Կալիտեյայի լողափին է տեղակայված Ֆալիրոնի Օլիմպիական համալիրը։ Մրցման համար նախատեսված 2004 թվականի ամառային Օլիմպիական խաղերի ծովափնյա վոլեյբոլի մրցույթներն անցկացնելու համար կառուցվել է սպորտային կենտրոն։ 2016 թվականին բացվում է Ստավրոս Նիարքոսի անվան մշակույթի կենտրոնը, որն իր մեջ է ներառում Ազգային գրադարանը և Ազգային օպերան։

1925 թվականին ստեղծվել է Կալիտեայի համայնքը, իսկ 1933 թվականին՝ միությունը։

## Բնակչություն

## Տեսարժան վայեր
* Կալիտեյական հուշարձան
* Արգոնավորդների և Պոնտացիների եղբայրության հուշարձանը՝ Կոմնենոսների հարստություն

## Ծանոթագրություններ
 

Կատեգորիա:Հունաստանի քաղաքներ
Կենտրոնական քաղաքային գրադարան (Սալավատ)

**Սալավատի կենտրոնական քաղաքային գրադարան**, Սալավատ քաղաքի ամենամեծ գրադարանը։

## Պատմություն
Գրադարանը ստեղծվել է 1951 թվականին Սալավատ քաղաքում։ Այն տեղակայված է Շինարարների փողոցի վրա գտնվող բարաքում։ Գրադարանի առաջին տնօրենը եղել է Մարգարիտա Չիստյակովան։ Հին շենքի գրադարանի գրքային ֆոնդը կազմում էր շուրջ 2600 նմուշ։

1958 թվականին Լենինի անվան հրապարակի վրա գտնվող նոր շենք տեղափոխվելուց հետո գրադարանը դարձել է կենտրոնական։ Գրադարանում կա ընթերցանության մեծ սրահ, բաժանորդագրություն, կատալոգների սրահ և մեթոդաբանական սենյակներ։

1972 թվականին քաղաքի 9 գրադարաններ միավորվել են Կենտրոնական գրադարանի հիմքի վրա՝ մեկ գրքային ֆոնդով և մեկ ընդհանուր աշխատակազմով։ Կենտրոնական գրադարանային համակարգի տնօրենն է Լ․ Չապլիգինան։

1981 թվականից սկսած Կենտրոնական քաղաքային գրադարանի տնօրենն է դառնում Տատյանա Դմիտրիևնա Գոնչարենկոն։

Ներկայումս գրադարանը  Սալավատ քաղաքի առաջատար գրադարանն է ու մեթոդաբանական կենտրոնը։ Այն զինված է 12 համակարգիչներով, ինտերնետ կապով և պատճենահան տեխնիկայով։

Գրադարանի Գործնական տեղեկատվության բաժնում Ռուսաստանի Դաշնության նախագահի ֆեդերատիվ կառավարական կապի և տեղեկատվության գործակալության ավտոմատացված տվյալների հիման վրա բաց է Իրավական տեղեկատվության կենտրոնը։ Գրադարանի իրավական տեղեկատվության կենտրոնի հիման վրա բաց է «Իրավական ակտերի բանկը», «Պաշտոնական պարբերական հրատարակության» կառավարական կապի դաշնային գործակալությունը, որն իր մեջ ներառում է պաշտոնական բնույթի օրենսդրական փաստաթղթեր։ Կա նաև Բաշկորտոստանայի օրենսդրական բազայի վերաբերյալ տվյալների բանկ։

1998 թվականից սկսած գրադարանում տրամադրվում են վճարովի ծառայություններ։

Գրադարանն ունի 9 մասնաճյուղ, որոնց թվում № 4 մասնաճյուղը՝ մասնագիտացված գավառագիտության մասին գրքերի, № 2 մասնաճյուղը՝ մանկապատանեկան գրականության, № 5 մասնաճյուղը՝ արվեստի մասին գրքերի մեջ, № 9 մասնաճյուղը՝ գիտահանրամատչելի, մեթոդաբանական և խաղացանկային գրականության ֆոնդով և ժաղովրդական արվեսի աուդիո-վիդեո-պահոցը։

## Ֆոնդեր
Ներկայումս գրադարանի գրքային ֆոնդը կազմում է 110 հազար գիրք, պարբերականների հսկայական ընտրանին՝ 200 անուն թերթ և ամսագիր՝ ներառյալ 35 տեղական և հանրապետական հրատարակություններ (ամսագրեր «Վատանդաշ», «Վիբոր», «Ունիշ» և այլն) ռուսերեն, բաշկիրերեն և թաթարերեն լեզուներով։

## Հետաքրքիր փաստեր
Կենտրոնական գրադարանի բաժանորդագրությունում ոչ բյուջետային միջոցներով ձեռք բերված ուսուցողական գրականությունը վճարի դիմաց 3 օրով կարելի է տուն տանել։ Հասույթը տրամադրվում է նոր գրականության ձեռքբերմանը։

## Ծանոթագրություններ

## Արտաքին հղումներ
*  Государственная центральная библиотека города Салавата
* Библиотека а Яндекс карте

Կատեգորիա:Գրադարաններ այբբենական կարգով
Կատեգորիա:Ռուսաստանի գրադարաններ
Եվրոպական գավաթ 1963–64

**Եվրոպական գավաթ 1963–64** Եվրոպական գավաթի իններորդ մրցաշրջանն էր, որում հաղթեց Ինտերնացիոնալեն՝ եզրափակչում պարտության մատնելով Մադրիդի Ռեալին 3–1 հաշվով։ 
Եզրափակիչը կայացավ Վիեննայի Էռնստ Հապպել մարզադաշտում 1964 թվականի մայիսի 27-ին։ Այս մրցաշրջանում երկրորդ անգամ հաջորդաբար հաղթեց իտալական ակումբ։ Մադրիդր Ռեալը քառորդ եզրափակիչում դուրս թողեց գործող չեմպիոն Միլանին։

Այս մրցաշաարում առաջին անգամ մասնակցում էր Կիպրոսի չեմպիոն ակումբը։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1963-64 Եվրոպական գավաթ - արդյունքներ (արխիվ)
* Բոլոր գոլ խփողները 1963–64 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1964 ֆուտբոլում
Կատեգորիա:1963 ֆուտբոլում
Եվրոպական գավաթ 1966–67

**Եվրոպական գավաթ 1966–67** Եվրոպական գավաթի տասներկուերորդ մրցաշրջանն էր, որում հաղթեց Սելտիկը՝ եզրափակչում պարտության մատնելով Ինտերնացիոնալեին 2–1 հաշվով։ 
Եզրափակիչը կայացավ Լիսաբոնի Ազգային մարզադաշտում 1967 թվականի մայիսի 25-ին, խաղը դիտում էին 45 000 հանդիսական։

Այս մրցաշրջանում Ինտերնացիոնալեն դուրս թողեց գործող չեմպիոն Մադրիդի Ռեալին քառորդ եզրափակիչում, իսկ մրցաշարի հաղթող Սելտիկը դարձավ առաջին բրիտանական ակումբը, որ հաղթեց գավաթը, և միակ Շոտլանդական ակումը որը հաղթել է այն։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1966-67 Եվրոպական գավաթ - արդյունքներ (արխիվ)
* Բոլոր գոլ խփողները 1966–67 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1966 ֆուտբոլում
Կատեգորիա:1967 ֆուտբոլում
Եվրոպական գավաթ 1967–68

**Եվրոպական գավաթ 1967–68** Եվրոպական գավաթի տասներեքերորդ մրցաշրջանն էր, որում հաղթեց Մանչեսթեր Յունայթեդը՝ եզրափակչում պարտության մատնելով Բենֆիկային  4–1 հաշվով։ 
Եզրափակիչը կայացավ Լոնդոնի Ուեմբլի մարզադաշտում 1968 թվականի մայիսի 29-ին, խաղը դիտում էին 92 225 հանդիսական։

Այս մրցաշրջանում Կիևի Դինամոն դուրս թողեց գործող չեմպիոն Սելտիկին առաջին տուրում, իսկ Մանչեսթեր Յունայթեդը դարձավ առաջին անգլիական ակումբը, որը հաղթեց Եվրոպական գավաթը։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1967-68 Եվրոպական գավաթ - արդյունքներ (արխիվ)
* Բոլոր գոլ խփողները 1967–68 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1968 ֆուտբոլում
Կատեգորիա:1967 ֆուտբոլում
Եվրոպական գավաթ 1968–69

**Եվրոպական գավաթ 1968–69** Եվրոպական գավաթի տասնչորսերորդ մրցաշրջանն էր, որում հաղթեց Միլանը՝ եզրափակչում պարտության մատնելով Այաքսին 4–1 հաշվով։ 
Եզրափակիչը կայացավ Մադրիդի Սանտյագո Բերնաբեու մարզադաշտում 1969 թվականի մայիսի 28-ին, խաղը դիտում էին 31 782  հանդիսական։

Այս մրցաշրջանում Միլանը դուրս թողեց գործող չեմպիոն Մանչեստեր Յունայթեդին կիսաեզրափակիչում։

Այս տարվա մրցաշարում է մտցվել երկու փոխարինման հնարավորությունը, ինչպես նաև միևնույն թիմերի միջև կայանալիք հանդիպումների ամսաթվերը ֆիքսվել են, և իրարից հեռու պետք է լինեին երկու շաբաթով։ Այս տարում է նաև պարտադրվել խաղերի չորեքշաբթի օրը անցկացնելու կանոնը։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1968-69 Եվրոպական գավաթ - արդյունքներ (արխիվ)
* Բոլոր գոլ խփողները 1968–69 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1968 ֆուտբոլում
Կատեգորիա:1969 ֆուտբոլում
Բուսական աղաղանյութեր

**Բուսական աղաղանյութեր**, բույսերում պարունակվող բարձրմոլեկուլային ֆենոլային միացություններ, որոնք ունակ են սպիտակուցների և այլ բնական պոլիմերների՝ թաղանթանյութերի, պեկտինային նյութերի հետ ամուր կապեր առաջացնելու։

Բուսական աղաղանյութերը կուտակվում են աղաղային բույսերի տերևներում, կեղևում և պտուղներում, ցողունի մեջ, երբեմն՝ գալերում, ինչպես նաև՝ արմատներում և բնափայտում։

## Ընդհանուր բնութագիր
Բույսի տարբեր օրգաններում աղաղանյութերի քանակը տարբեր է (օրինակ՝ աղտորի տերևներում այն կազմում է 27%, մզավածքային աղաղանյութի կեղևում՝ 6%, իսկ բնափայտում՝ 0,4%)։ Աղաղանյութի բարձր պարունակությունը պայմանավորված է բույսի կոշտությամբ, ցածր սննդային արժեքով և նրանում ջրի ցածր պարունակությամբ։ Բուսական աղաղանյութերը լիգնինի և թաղանթանյութի հետ մասնակցում են հենքային հյուսվածքների՝ երկրորդային բջջապատի, բնափայտի ստեղծմանը, բույսերի կարևորագույն կենսաքիմիական ռեակցիաներին, նաև կատարում են պաշտպանական ֆունկցիաներ։

## Կիրառություն
Սովորաբար բույսերի աղաղանյութերը անֆիդանտ են՝ չուտվող, դրա համար դրանց ակտիվորեն ուսումնասիրում են վնասատու միջատներից բույսերի պաշտպանության մեթոդների մշակման նպատակով։ Այն օգտագործում են նաև կաշվի և մորթու մշակման՝ դարաղման, բամբակե գործվածքները ներկելու համար, բժշկության և անասնաբուժության մեջ կիրառում են որպես կապող միջոցներ, սննդի արդյունաբերության մեջ դրանցով պայմանավորվում են տարբեր մթերքների համը, գույնը և մասամբ՝ բույրը։

## Ծանոթագրություններ

Կատեգորիա:Ֆենոլային միացություններ
Կատեգորիա:Գյուղատնտեսություն
Կատեգորիա:Միացություններ
Արիկ Գրիգորյան

**Արիկ Գրիգորյան** (), հայ ռոք երաժիշտ, «Բամբիռ» ֆոլկ-ռոք խմբի ֆլեյտահար, կիթառահար և բեք-վոկալիստ։

## Կենսագրություն
Արիկ Գրիգորյանը ծնվել է 1983 թ. դեկտեմբերի 28-ին, Լենինականում (այժմ՝ Գյումրի)։ 1993 թ.-ից «Բամբիռ» ռոք խմբի անդամ է։ Արիկ Գրիգորյանը իր կարիերան սկսել է շատ վաղ տարիքում՝ գրավելով Հայաստանի և արտերկրի բեմերը։ Այժմ, երբ արդեն հիմնադրել է երեք խումբ և հաստատվել որպես երաժիշտ, ուսուցիչ և երգչախմբի դիրիժոր, նա ձգտում է հայկական երաժշտության մեջ նոր նորարարությունների։

## Կրթություն
* 1991 թ.-ից սովորել է երաժշտական դպրոցի ֆլեյտայի դասարանում։ Ուսման ընթացքում դարձել է մի քանի հանրապետական մրցույթների մրցանակակիր։
* 2001-05 թթ. սովորել է Խ.Աբովյանի անվան հայկական պետական մանկավարժական համալսարանում` ստանալով երաժշտության դասատուի և երգչախմբի ղեկավարի մասնագիտություններ։

## Կարիերա
2005-07 թթ.-ին դասավանդել է Երևանի Հ. Դանիելյանի անվան արվեստի դպրոցում` որպես ֆլեյտայի դասատու և երգչախմբի ղեկավար։

2000 թ.-ից «Բամբիռ» խմբի հետ մասնակցել է բազմաթիվ փառատոների Հայաստանում և արտերկրում՝ ԱՄՆ, Վրաստան, Իրան, Թուրքիա, Լեհաստան, Ռուսաստան, Հունաստան, Իռլանդիա։

## Երաժշտական գործունեություն
## Վիշապ
«Վիշապ», ժողովրդական մեղեդիներով, նոր գաղափարներով եւ նոր հնչողությամբ երաժշտական խումբ։ Այն հետազոտական նախագիծ է՝ բացահայտելու ժողովրդական և հոգևոր երաժշտությունը և ներկայացնելու այն տարբեր երաժիշտների հետ։

### Պատմություն
«Վիշապ» անսամբլը ստեղծելու գաղափարի հիմքում տարբեր երաժիշտների հետ աշխատելն է, որոնք փորձով կփոխանակվեն ու արդյունքում հետաքրքիր մի նոր հնչողություն կստացվի։ Խումբն ակտիվ գործունեություն է ծավալում Հայաստանում և արտերկրում։

Լոս Անջելեսում Արիկ Գրիգորյանը եւ Արենի Աբգարյանը միասին սկսեցին աշխատել «Վիշապ» ծրագրի վրա, արդյունքում Արենիի տանը փոքրիկ համերգ տեղի ունեցավ։ Միացան նաև թավջութակահար Արտյոմ Մանուկյանը և հարվածային գործիքների երաժիշտ Վարդան Թուֆենքջյանը՝ դառնալով քառյակ։ Խմբի կազմը փոփոխվում է։ Հայաստանում, օրինակ, հարվածայինների վրա նվագում է Էդուարդ Հարությունյանը, ԱՄՆ-ում՝ Վարդան Թուֆենքջյանը, իսկ Փարիզում մեկ ուրիշը կլինի։

«Վիշապ» անվանումը բացատրվում է նրանով, որ վիշապը լինելով շատ ուժեղ կենդանի ունակ է պահպանել մշակույթը։

### Երգացանկ
Խմբի երգացանկը խիստ բազմազան է. այն ներառում է Միջնադարի հոգևոր և ժողովրդական երգեր։

## Ծանոթագրություններ

Կատեգորիա:Հայ երաժիշտներ
Կատեգորիա:Հայ կիթառահարներ
Եվրոպական գավաթ 1970–71

**Եվրոպական գավաթ 1970–71** Եվրոպական գավաթի տասնվեցերորդ մրցաշրջանն էր, որում հաղթեց Այաքսը՝ եզրափակչում պարտության մատնելով Պանաթինաիկոսին 2–0 հաշվով։ 
Եզրափակիչը կայացավ Լոնդոնի Ուեմբլի մարզադաշտում 1971 թվականի հունիսի 2-ին, խաղը դիտում էին 83 179 հանդիսական։

Այս մրցաշրջանում առաջին անգամ հաղթեց Այաքսը, սկսելով երեք տարվա անընդմեջ հաղթանակների շարքը, և դառնալով երկրորդը նիդեռլանդական ակումբներից, որ տիրացավ գավաթին։ Գործող չեմպիոն Ֆեյենորդը դուրս մնաց պայքարից առաջին տուրում։

Այս մրցաշարում ՈՒԵՖԱ-ն ներմուծեց հետխաղյա 11-մետրանոց հարվածների շարքով ոչ-ոքիի դեպքում հաղթողի որոշման կարգը, որը փոխարինեց խնդրահարույց մետաղադրամով որոշման տարբերակին։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1970–71 Եվրոպական գավաթ - արդյունքներ (արխիվ)
* Բոլոր գոլ խփողները 1970–71 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1970 ֆուտբոլում
Կատեգորիա:1971 ֆուտբոլում
Գիշերային (Ֆաբերժեի ձու)

**«Գիշերային»** () կամ «**Մթնշաղի**» (), ոսկերչական ձու՝ պատրաստված Կարլ Ֆաբերժեի ընկերությունում 1917 թվականին։

Այսօր «Գիշերային» ոսկերչական ձուն գտնվում է մասնավոր հավաքածուի կազմում։

## Նկարագիր
«Գիշերային» ոսկերչական ձվի պատրաստման համար օգտագործվել են ոսկի, ադամանդ և լուսնաքար։ Ձուն զարդարված է լազուրիտի մուգ կապույտ խճանկարով, որը ստեղծում է երեկոյան երկնքի տպավորություն։ Ոսկերչական ձվի դիմացի մակերևույթին տեղադրված են ոսկե դարպասներ․ եթե դրանք բաց են, ապա երևում է Պետերգոֆի այգու փորագրանկարը։ Ձվի հակառակ կողմը զարդարված է երկգլխանի արծվով՝ Ռոմանովների զինանշանով, որի տակ գրված է ստեղծման տարեթիվը՝  «*1917*»։

## Անակնկալ
«Գիշերային» ոսկերչական ձվի անակնկալը կորսված է։

## Պատմություն
Ոսկերչական ձուն պատրաստվել է Սանկտ Պետերբուրգում՝ Կարլ Ֆաբերժեի ընկերությունում 1917 թվականին։ Առաջին սեփականատիրոջ մասին պատմությունը ցայսօր լռում է․ հնարավոր է, որ այն պատրաստված է եղել կայսերական ընտանիքի անդամներից մեկի համար։ 1923 թվականին ձուն պատկանել է Չինաստանից մի տիկնոջ՝ Լինն Հարբինին։ 1976 թվականին նա վաճառել է ձուն Ժնևում անցկացվող Քրիստիս աճուրդին։ «Գիշերային» ոսկերչական ձուն գնել է Հեր Ատինգերը Ցյուրիխից, որը մասնավոր գնորդի գործակալն էր։ Այսօր ձուն գտնվում է մասնավոր հավաքածուում։

## Տես նաև
* Ֆաբերժեի ձվեր

## Ծանոթագրություններ

## Արտաքին հղումներ
* «Գիշերային» ոսկերչական ձուն 

Կատեգորիա:1917 աշխատություններ
Կատեգորիա:Ոսկերչություն
Կատեգորիա:Ռուսաստանի պատմություն
Կատեգորիա:Ֆաբերժե
Կատեգորիա:Ֆաբերժեի ձվեր
Եվրոպական գավաթ 1971–72

**Եվրոպական գավաթ 1971–72** Եվրոպական գավաթի տասնյոթերորդ մրցաշրջանն էր, որում հաղթեց Այաքսը՝ եզրափակչում պարտության մատնելով Ինտերնացիոնալեին 2–0 հաշվով։ 
Եզրափակիչը կայացավ Ռոտերդամի Դե Կույպ մարզադաշտում 1972 թվականի մայիսի 31-ին, խաղը դիտում էին 61 354 հանդիսական։

Այս մրցաշրջանում Այաքսը հաղթեց երկրորդ անգամ անընդմեջ։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1971–72 Եվրոպական գավաթ - արդյունքներ (արխիվ)
* Բոլոր գոլ խփողները 1971–72 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1972 ֆուտբոլում
Կատեգորիա:1971 ֆուտբոլում
Եվրոպական գավաթ 1972–73

**Եվրոպական գավաթ 1972–73** Եվրոպական գավաթի տասնութերորդ մրցաշրջանն էր, որում հաղթեց Այաքսը՝ եզրափակչում պարտության մատնելով Յուվենտուսին 1–0 հաշվով։ 
Եզրափակիչը կայացավ Բելգրադի Ռայկո Միտիչ մարզադաշտում 1973 թվականի մայիսի 30-ին, խաղը դիտում էին 89 484 հանդիսական։

Այս մրցաշրջանում Այաքսը հաղթեց երրորդ անգամ անընդմեջ, որը նիդերլանդական թիմերի չորրորդ անընդմեջ գավաթն էր։

## Ծանոթագրություններ

## Տես նաև
* ՈՒԵՖԱ
* ՈՒԵՖԱ Չեմպիոնների Լիգա

## Արտաքին հղումներ
*Եվրոպական գավաթի արդյունքները Rec.Sport.Soccer վիճակագրություն հիմնադրոմում
*1972–73 Եվրոպական գավաթ - արդյունքներ (արխիվ)
* Բոլոր գոլ խփողները 1972–73 Եվրոպական գավաթի մրցաշարում (բացառությամբ նախնական շրջանը) protocols UEFA

Կատեգորիա:ՈՒԵՖԱ Չեմպիոնների Լիգայի մրցաշրջաններ
Կատեգորիա:1972 ֆուտբոլում
Կատեգորիա:1973 ֆուտբոլում
Դելֆին Բատո

**Դելֆին Բատո** (, ), Ֆրանսիայի պետական և քաղաքական գործիչ։ 2012-ից 2013 թվականներին զբաղեցրել է Ֆրանսիայի էկոլոգիայի, կայուն զարգացման, տրանսպորտի և բնակարանաշինության նախարարի պաշտոնը։

## Կենսագրություն
Ծնվել է 1973 թվականի մարտի 23-ին Ֆրանսիայի Փարիզ քաղաքում։ Ավարտել է Հենրի IV-ի փարիզյան լիցեյը, այնուհետև ընդունվել Փարիզի Դիդրոյի համալսարան։ Ուսանողական տարիներին եղել է SOS Racisme ուսանողական ինքնակառավարման և հասարակական հակառասիստական կազմակերպության առաջնորդ։ 1992 թվականին ավարտել է համալսարանը՝ դառնալով պատմական գիտությունների բակալավր։ 1994 թվականին միացել է Ֆրանսիայի Սոցիալիստական կուսակցությանը։ 2007 թվականի հունիսի 20-ից մինչև 2012 թվականի հունիսի 21-ը Ֆրանսիայի Ազգային ժողովի պատգամավոր է եղել Դյու-Սևրի դեպարտամենտից։

2012 թվականի հունիսի 21-ին Ֆրանսիայի վարչապետ Ժան Մարկ Էրոյի կառավարությունում նշանակել է Ֆրանսիայի բնապահպանության, կայուն զարգացման, տրանսպորտի և բնակարանաշինության նախարար։ 2013 թվականի հուլիսի 2-ին Ֆրանսիայի նախագահ Ֆրանսուա Օլանդի կողմից պաշտոնաթող Է արվել այն բանի համար, որ իրեն թույլ է տվել քննադատել էկոլոգիայի բյուջետային ծախսերը կրճատելու նրա քաղաքականությունը։

2017 թվականի հունիսի 22-ին պայքարի մեջ է մտել Ազգային ժողովում «Նոր ձախեր» խմբակցության նախագահի պաշտոնի համար, սակայն ընտրությունների արդյունքում զիջել է Օլիվյե Ֆորին (նա ստացել է 31 ձայնից 28 ձայն)։

2018 թվականի մայիսին հայտարարել էր սոցհարցումի ժամանակ հայտարարել է դուրս գալու և արդեն սեպտեմբերին génération écologie կազմակերպությունը (էկոլոգիայի սերունդ) ղեկավարելու մտադրության մասին՝ լինելու է շուրջ 2000 մարդ։ «le Monde» թերթի այս քայլի պատճառների մասին հարցին նա բացատրել է, որ ցանկանում է Ֆրանսիայի քաղաքական կյանքի կենտրոն հանել բնապահպանական խնդիրները։

## Ծանոթագրություններ

Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիայի նախարարներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի բնապահպաններ
Կատեգորիա:Ֆրանսիացի պետական գործիչներ